– У 2013 годзе на кафедру прыйшоў мужчына па кансультацыю наконт будаўніцтва. Пасля таго, як мы пачулі пытанні, на якія ён не ведаў адказаў, стала зразумела, што чалавек не эксперт у радыяхіміі і ядзернай медыцыне. Вядома, мы пачалі супрацоўнічаць, даваць парады і рэкамендацыі, – успамінае мой суразмоўца. – З часам я стаў пастаянным кансультантам і цяпер практычна цалкам заняты працай у цэнтры пазітронна-эмісійнай тамаграфіі. Уся праца па ўзвядзенні будынка праходзіла на маіх вачах, што дазволіла добрыя ідэі ўвасобіць у жыццё. Як шмат было дыскусій: дзе заліваць бетон і якія трубы пракласці! Бо ў такой справе ад правільнага будаўніцтва вельмі шмат залежыць: бяспека, эксплуатацыя, камфорт пацыентаў і супрацоўнікаў...